মাইন্ডফুলনেস মেডিটেশনের ক্ষেত্রে একজন ব্যাক্তি তার বর্তমানের ওপরেই কেবল সমস্ত মনোযোগ কেন্দ্রীভূত করে থাকেন। তার চিন্তার দুনিয়ায় বর্তমান ছাড়া আর কিছুই স্থান পায়না। না কোন অতীত, না কোন ভবিষ্যত-কেবল বর্তমানকে ঘিরেই চলতে থাকে তার মস্তিষ্কের সমস্ত কার্যক্রম। যে বা যারা রাতের বেলায় না ঘুমোতে পারার যন্ত্রণায় ভুগে থাকেন তাদের ক্ষেত্রে সাধরণত অতীতের কোন বাজে অভিজ্ঞতা কিংবা ভবিষ্যতের করতে যাওয়া কোন কাজের দুঃশ্চিন্তা-এ দুটোই কাজ করে থাকে। মানসিক চাপ বৃদ্ধি পায় আর তৈরি হয় অনিদ্রার। মাইন্ডফুলনেস মেডিটেশন এই সমস্যাটি দূর করে দেয় পুরোপুরি আর মানসিক চাপ কমিয়ে দিয়ে এনে দেয় স্বস্তি। দূর করে অনিদ্রা, হতাশা আর ব্যথার মতন সমস্যাগুলো।